St Mary-le-Bow

St Mary-le-Bow er en kirke i City of London. Den nåværende bygningen ble tegnet av Christopher Wren fra 1671 til 1673 og fullført i 1680. Kirken var en av mange nye kirker som Wren tegnet etter Den store brannen i London i 1666. Kirkens sentrale beliggenhet i London har spilt en viktig rolle i byens historie og kirkeklokkene er blitt anvendt som signal. Kirken ble alvorlig skadet av tyske bombefly den 10. mai 1941, men ble gjenoppbygget og gjenåpnet i 1961. Kirken har en viktig rolle i cockney-tradisjonen; en ekte cockney skal være født og bo innenfor hørevidde av kirkens klokker. BBC World Service anvendte et opptak av klokkespillet i kirken som signatur for sine sendinger fra tidlig 1940-tall, og anvender dem stadig av og til. Det norske kapellet I kirken finnes et norsk kapell som er utsmykket blant annet med et veggrelieff i bronse av den norske billedhuggeren Ragnhild Butenschøn. Relieffet er støpt i bronse, og ble avduket av kong Olav V i 1966. Relieffet var en gave fra det norske folk som takk for at kirkeklokkene fra denne kirken ga håp om frihet fra nazismen til nordmenn som lyttet til BBCs sendinger; kirkeklokkene ble brukt som kjenningssignal i radiosendingene. I tillegg til selve relieffet ble det avduket en plakett med følgende inskripsjon i forgylte bokstaver:«THIS PLACE IN THE RESTORED CHURCH/ OF ST MARY-LE-BOW IS SACRED TO THE MEMORY OF THE NORWEGIANS WHO DIED/ IN THE RESISTANCE TO THE TYRANNY OF/ NAZISM IN THE YEARS 1940-45/ THE BRONZE RELIEF BY RAGNHILD BUTENSCHON,/ WAS GIVEN BY THE PEOPLE OF NORWAY FOR WHOM THE/ SOUND OF BOW BELLS BROADCAST THROUGHOUT EUROPE/ WAS A SYMBOL OF HOPE DURING THE NAZI OCCUPATION. / THE SCULPTURE WAS UNVEILED BY HIS MAJESTY/ KING OLAV V OF NORWAY AND DEDICATED BY THE/ LORD BISHOP OF LONDON ON MARCH 25TH 1966/ THERE WAS A WAR IN HEAVEN: MICHAEL AND HIS ANGEL FOUGHT AGAINST/ THE DRAGON: AND THE DRAGON FOUGHT AND HIS ANGELS, AND PREVAILED/ NOT: NEITHER WAS THEIR PLACE FOUND ANY MORE IN HEAVEN. AND THE/ GREAT DRAGON WAS CAST OUT, THAT OLD SERPENT, CALLED THE DEVIL,/ AND SATAN, WHICH DECEIVETH THE WHOLE WORLD: HE WAS CAST OUT/ IN TO THE EARTH, AND HIS ANGELS WERE CAST OUT WITH HIM. AND I/ HEARD A LOUD VOICE SAYING IN HEAVEN, NOW IS COME SALVATION,/ AND STRENGTH AND THE KINGDOM OF OUR GOD, AND THE POWER OF/ HIS CHRIST: FOR THE ACCUSER OF OUR BRETHREN IS CAST DOWN, WHICH/ ACCUSED THEM BEFORE OUR GOD DAY AND NIGHT. AND THEY OVER-/ CAME HIM BY THE BLOOD OF THE LAMB, AND BY THE WORD OF THEIR/ TESTIMONY THEY LOVED NOT THEIR LIVES UNTO THE DEATH/ REVELATIONS CHAPTER 12/ VERSES 7- 11» Bildegalleri Referanser Eksterne lenker (en) Offisielt nettsted (en) St Mary-le-Bow – kategori av bilder, video eller lyd på Commons